[ca] Aquesta tesi té per objectiu ampliar el coneixement sobre la pobresa energètica i la seva relació amb la salut a la Unió Europea i a Barcelona, tenint en compte les desigualtats socials. Per tal d'assolir aquest objectiu s'han dut a terme quatre estudis. El primer estudi analitza l'evolució temporal de la pobresa energètica, la seva associació amb la salut i l'impacte en salut que comporta, als països de la Unió Europea abans i durant la crisi econòmica del 2008. Es mostra un increment generalitzat de la pobresa energètica i del seu impacte en salut arran de la crisi econòmica. Aquesta evolució va ser pitjor en els països amb major vulnerabilitat estructural a la pobresa energètica (sud i est de la Unió Europea) i en les dones, ampliant-se així les desigualtats territorials i de gènere. Els altres estudis analitzen la distribució de la pobresa energètica a la ciutat de Barcelona, així com la seva relació amb la salut. Els resultats revelen fortes desigualtats socials en l'exposició a la pobresa energètica. Els col·lectius més afectats són les persones de classes socials més desafavorides, les persones nascudes en països de renda baixa i mitjana i les dones grans. S'identifiquen també tres agrupacions de barris amb nivells de pobresa energètica significativament superiors a la mitjana de la ciutat. Els resultats també confirmen l'associació entre la pobresa energètica i diversos problemes de salut física i mental així com amb un major ús de serveis de salut i consum de fàrmacs. En la població infantil, la pobresa energètica també s'associa amb un pitjor estat de salut general, una pitjor salut mental i una major prevalença d'asma i sobrepès. La pobresa energètica actua, per tant, com un amplificador de les desigualtats socials en salut.

[en] The aim of this doctoral thesis is to broaden knowledge about energy poverty and its relationship with health in the European Union and in Barcelona, taking into account social inequalities. In order to achieve this objective, four studies have been carried out. The first study analyses time trends in energy poverty, its association with health and its impacts on health, in the European Union countries before and during the economic crisis of 2008. The results show a generalised increase in energy poverty and its impact on health following the economic crisis. The figures are worse in countries with higher structural vulnerability to energy poverty (south and east of the European Union) and for women, thus widening territorial and gender inequalities. The other studies analyse the distribution of energy poverty in the city of Barcelona, as well as its relationship with health. The results reveal strong social inequalities in exposure to energy poverty. The most affected groups are people from the most disadvantaged social classes, people born in low- and middle-income countries and older women. Three clusters of neighbourhoods with significantly higher levels of energy poverty than the city average are also identified. The findings also confirm the association between energy poverty and various physical and mental health conditions, as well as with a higher use of health services and medication. In children, energy poverty is also associated with poorer general health, poorer mental health and a higher prevalence of asthma and overweight. Energy poverty therefore acts as an amplifier of social inequalities in health.